cyanic-selkie/wikianc huggingface dataset:
Սողոմոն Վարդանյան
Երկեր
Հրատարակել է «Հայկական ժողովրդական բնակելի տների ճարտարապետություն» գիրքը (1959)։
Ծանոթագրություններ
Կատեգորիա:Հայ ճարտարապետներ Կատեգորիա:Հայաստանի ճարտարապետների միության անդամներ Կատեգորիա:ՀՊՃՀ շրջանավարտներ
Սեմ Սմիթ (նկարիչ)
Դեյվիդ Սամուել Սմիթ (David Samuel Smith, ), ամերիկացի նկարիչ։
Վաղ տարիներ
Ծնվել է 1918 թվականի փետրվարի 11-ին ԱՄՆ-ի Տեխաս նահանգի Թորնդեյլ քաղաքում, Օտտո Ֆրանկլին Սմիթի և Ջանեթ Ջոյսի ընտանիքում։ Նրա հայրական տատը՝ Կարոլին Դարթին, եղել է Տեխասի հայտնի ագարակատեր Չարլզ Գուդնայթի զույգ քույրը։ Սեմի հայրը եղել է ատաղձագործ և շինարարական կապալառու։ Նրա մայրը՝ Ջանեթը, ուսուցչուհի էր։ Սեմն ուներ քույր՝ Մարիան Ջանեթ Սմիթը, և երկվորյակ եղբայր՝ Ֆրենկ Վան Սմիթ։ Աշխատանքի պատճառով ընտանիքը ստիպված է լինում մի քանի անգամ տեղափոխվել և վերջապես 1925թ․ բնակություն են հաստատում Նյու Մեքսիկո նահանգի Ալբուկերկե քաղաքում։ Սեմը հաճախել է Ալբուկերկեի ավագ դպրոցը, բայց դուրս է մնացել տասներորդ դասարանում՝ 13 տարեկանում, սկսում է զբաղվել ինքնակրթությամբ, աչքի առջև ունենալով Նյու Մեքսիկոյի շատ նկարիչների օրինակներ, ինչպիսիք են Ռենդալ Դեյվին, Ֆլետչեր Մարտինը, Նիկոլայ Ֆեչինը և Քարլ Վոն Հասլերը ։
Մարտիկ նկարիչը
Երկրորդ համաշխարհային պատերազմը հնարավորություն ընձեռեց Սեմ Սմիթին դրսևորել իր տաղանդը մեծ մասշտաբով։ 1941թ․ փետրվարին նա ընդգրկված է եղել ԱՄՆ-ի բանակի զինծառայողների կազմում՝ Սանտա Ֆե քաղաքում։ Նա վերապատրաստվել է Բարքլի ճամբարում, որը գտնվում է այսօրվա Տեխաս նահանգի Աբլին քաղաքից մոտ 9 մղոն դեպի հարավ-արևմուտք։ Այնտեղ՝ ճամբարում նա կամավոր կերպով որմնանկար է նկարել ։ Նա իր գեղարվեստական կարողության շնորհիվ արժանացել է «Բանակի մարտական նկարիչ» կոչմանը։ Սերժանտ Սմիթը անցկացրել է իր ազատ ժամանակը զբաղվելով գեղանկարչությամբ և գծագրությամբ, մարտական տեսարաններ պատկերելով։ 1944թ դեկտեմբերին նա C-47 օդանավի անձնակազմի անդամ էր, որին երաշխավորել էին թռչել Հարավային Չինաստան։ Փրկվելով տեղի գյուղացիների կեղմից՝ նա պատսպարվել և գաղտնի դուրս է եկել թշնամու տարածքից։ Կեյ-Չոուի կառավարիչ Լի Փինգ Քաունթին նկարչին է տրամադրել մի փաստաթուղթ, որի շնորհիվ նա կարողացել է մտնել հակահիտլերյան խմբավորման մեջ։
Հետպատերազմյան աշխատանքներ
Սեմ Սմիթը պատերազմից հետո վերադարձել է Նյու Մեքսիկո և 1948թ․ մարտին ամուսնացել է Հորս Բրենդ Հենինգի դուստր՝ Հերիեթ Հոլի Հենինգի հետ, ով «The Albuquerque Journal» և « The New Mexico Stockman» ամսագրերի խմբագիրն էր ։ Նա սկսեց իր տան և ստուդիոյի շինարարությունն Ալբուկերկե քաղաքի Յուտա (213) փողոցում։ 1950թ․ սկսեց դասավանդել Նյու Մեքսիկոյի համալսարանի Գեղարվեստի քոլեջում ։ Սովորեցրել է նկարել ջրաներկով և յուղաներկով մինչև 1986թ․՝ թոշակի անցնելը։ Սեմը և Հոլին ունեին երեք երեխա՝ Սեզանը, Ռեմբրանդը և Միքելանջելոն, բոլորն էլ ծնված ապրիլ ամսին, երեք տարի տարբերությամբ։ 1962թ․ Սմիթը գնում է մի տուն Կոլորադոյի Թելուրայդ քաղաքի 432 Արևմտյան Կոլորադո պողոտայում։  Սմիթի ընտանիքն ամառներն անցկացնում էր այնտեղ։ Նրա կինը՝ Հոլին, ողջ կյանքի ընթացքում ունեցել է հոգեկան անկայունություն և դեպրեսիա։ 1974թ․ վերադասավորեց իր անձնական կյանքը ։ 1978թ․ մայիսի 31-ին Սմիթն ամուսնացել է Էլիզաբեթ Չիլդերս Բլեքի հետ։ Նա վաճառում է Նյու Մեքսիկոյի իր տունը և Էլիզաբեթի հետ տեղափոխվում Կոլորադո։ Նրանք անցկացնում են իրենց ձմեռները Թելուրայդում, իսկ ամառները՝ Նյու Մեքսիկո նահանգի Բլումֆիլդ քաղաքի մոտ գտնվող Նավաջո լճում՝ մի նավակ-տնակում։ Սեմ Սմիթի հետադարձ ցուցադրությունը տեղի է ունեցել 1986թ․ աշնանը Նյու Մեքսիկոյի Գեղարվեստի համալսարանում։
1995թ․ հունիսին Պաշտպանության նախարարությունը Երկրորդ համաշխարհային պատերազմի 50 ամյա հաղթանակի կապակցությամբ պարգևատրեց Սմիթին և նրա վետերան ընկերներին Վաշինգտոնի մի թանգարանում՝ ցուցահանդեսի ժամանակ ։ Առանձնահատուկ աշխատանքներում պատկերված են Երկրորդ համաշխարհային պատերազմի տարբեր դրվագներ՝ սկսած մարտական տեսարաններից մինչև սովորական օրեր։
Սմիթի կտավները ցուցադրվել են Նյու Յորքի Մետրոպոլիտեն թանգարանում, Լոս Անջելեսի Բիլթմոր պատկերասրահում, Վաշինգտոնի Քորքորան պատկերասրահում, Սանտա Ֆեի Նյու Մեքսիկո արվեստի թանգարանում, Նյու Մեքսիկոյի համալսարանի Գեղարվեստի պատկերասրահում ու Ռոզուել թանգարանում և արվեստի կենտրոնում։ Նրա աշխատանքները կարելի է մշտապես տեսնել Կանյոն քաղաքի Փենհենդլ Փլեինս պատմական թանգարանում, Տեխասի Արլինգտոն պետական քոլեջում և Նյու Մեքսիկոյի գեղարվեստի պետական հավաքածուներում։ Սեմ Սմիթի նշանավոր ուսանողներից են եղել Դենիս Լիբերթին, Էլեին Ամստերդամ Ֆարլին և Նիք Աբդալան։
Արտաքին հղումներ
Կատեգորիա:Ամերիկացի նկարիչներ
Թամարա Բուչուչանու-Բոտեզ
Թամարա Բուչուչանու-Բոտեզ (Tamara Buciuceanu-Botez, ), կինոյի և թատրոնի ռումինացի դերասանուհի, հեռուստահաղորդավարուհի։
Կենսագրություն
Թամարա Բուչուչանու-Բոտեզը ծնվել է 1929 թվականի օգոստոսի 10-ին Բանդերիում (ներկայում՝ Մոլդովայի Հանրապետություն)։
1948-1951 թվականներին Թամարա Բուչուչանու-Բոտեզը սովորել է Յասիի թատերական ինստիտուտում։ Չորրորդ կուրսում սովորելու ժամանակ տեղափոխվել է Բուխարեստ և կրթությունը շարունակել Թատերական արվեստի ինստիտուտում (ներկայում՝ Կինոյի և թատրոնի «Ի. Լ. Կարաջալե» ազգային համալսարան, Universității Naționale de Artă Teatrală și Cinematografică „I.L. Caragiale“), որտեղ սովորել է պրոֆեսորներ Նիկոլա Բալտատնուի (Nicolae Bălțățeanu) և Սորանա Կորոամա-Ստանկայի (Sorana Coroamă-Stanca) մոտ։ Ուսումնառությունն ավարտել է 1952 թվականին։
Թամարա Բուչուչանու-Բոտեզը եղել է 1960-ական թվականներից մինչև 2000-ական թվականների ռումինացի ամենահաջողակ դերասանուհիներից մեկը։ Նա աշխատել է Բուխարեստի «Օդեոն» թատրոնում, ինչպես նաև նկարահանվել է ռումինական գեղարվեստական ֆիլմերում ։
2014 թվականի հոկտեմբերի 23-ին Սինայա քաղաքի Պելեշ ամրոցում տեղի ունեցած հանդիսության ժամանակ դերասանուհի Թագավորական տան կողմից պարգևատրվել է Ռումինիայի թագի չորրորդ աստիճանի շքանշանով (սպա), որ նրան հանձնել են թագավոր Միխայ I-ն ու արքայադուստր Մարգարիտան ։
Թամարա Բուչուչանու-Բոտեզը 1962 թվականից ամուսնացած է եղել բժիշկ-անեսթեզիոլոգ Ալեքսանդրու Բոտեզի (Alexandru Botez) հետ, ով մահացել է 1996 թվականին)։ Նրանք երեխաներ չեն ունեցել։
Դերասանուհու կենդանության օրոք՝ 2014 թվականին, Ռումինիայում թողարկվել է նրան նվիրված նամականիշ։
Ֆիլմագրություն
Թամարա Բուչուչանու-Բոտեզը նկարահանվել է ռումինական գեղարվեստական ֆիլմերում.
Արտաքին հղումներ
Կատեգորիա:Ռումինացի դերասաններ Կատեգորիա:Ռումինացի հեռուստահաղորդավարներ
Ալբուսիեռ
Ալբուսիեռ (Alboussière), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2014 թվականի դրությամբ կազմում է 1059 մարդ, բնակչության խտությունը` 57.59 մարդ/կմ²։ Բնակավայրը զբաղեցնում է 18.39 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ-արևելք, Լիոն քաղաքից` 95 կմ հարավ, Պրիվա քաղաքից` 26 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 530 աշխատունակ (15-64 տարեկան) բնակիչ, որոնցից ակտիվ էին 411-ը, իսկ ոչ ակտիվները` 119։ Ակտիվության ցուցանիշը կազմում է 77,5 %։ 411 աշխատունակ մարդկանցից աշխատել է 380 անձ (209 տղամարդ և 171 կին)։ Գործազուրկ են եղել 31 անձ (16 տղամարդ և 15 կին)։ 119 անաշխատունակներից 28-ը եղել են աշակերտներ կամ ուսանողներ, 50-ը` թոշակառուներ, իսկ 41-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լանդիոնա
Լանդիոնա (Landiona), կոմունա Իտալիայի Պիեմոնտ մարզի Նովարա գավառում ։
Բնակչությունը կազմում է 587 մարդ (2008 թվականի տվյալներով)։ Բնակչության խտությունը՝ 84 մարդ/կմ²։ Տարածքը՝ 7 կմ²։ Փոստային ինդեքս՝ 28060։ Հեռախոսային կոդ՝ 0321։
Բնակավայրի հովանավորն է Պետրոս առաքյալը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Samsung Galaxy Store
Samsung Galaxy Store (այժմ Galaxy Apps), բջջային ծրագրային ապահովման օնլայն-խանութ, որը ստեղծել է Samsung Electronics ընկերությունը։ Օնլայն խանութի աշխատանքի մեկնարկը եղել է 2009 թվականի սեպտեմբերի 14-ին Մեծ Բրիտանիայում, Ֆրանսիայում, Իտալիայում և Ասիայի որոշ երկրներում։ 2011 թվականի սեպտեմբերի 9-ի դրությամբ այն հասանելի է եղել 121 երկրներում և պարունակել է ավելի քան 40 հազար ծրագրեր  ։
Կախված երկրից Samsung Apps հասանելի է bada, Symbian (համակարգի հետ աջակցությունը դադարեցվել է 2010 թվականի դեկտեմբերի 31-ին ), Windows Mobile և Android համակարգերում։ Բացի ծրագրային ապահովումից Samsung Apps-ում կան բազմազան կոնտենտներ սմարթֆոնների և բջջային հեռախոսների համար, Java ME համակարգի աջակցությամբ։ Բացի բջջային սարքերից Samsung Apps-ը, որպես Samsung Apps TV ծառայություն մեկնարկել է հեռուստացույցներում և Samsung տնային կինոթատրոններում։ Ծառայության օգտատերերը կարող են գնել կամ ներբեռնել տարբեր բնույթի զվարճալի ծրագրեր։ Ծառայության գովազդային կարգախոսը «Spice up your mobile life!», հայերեն հնչում է այսպես «Լցրեք ձեր բջջային կյանքը համեմունքներով»։
Samsung Mobile Applications
2008 թվականի աշնանը բջջային ծրագրեր մշակողների համար թողարկվել է Samsung Mobile Innovator ծրագիրը։ Այն սկսել է աշխատել բետա ռեժիմում հոկտեմբերի 1-ից, իսկ հոկտեմբերի 22-ից պաշտոնապես ներկայացվել է Smartphone Show ցուցահանդեսում։ Սկզբում միակ համակարգը, որին աջակցել է եղել է Symbian համակարգը ։
2009 թվականի հունվարի 29-ին Սամսունգը PocketGear գործընկերոջ հետ համատեղ Samsung Mobile Innovator օնլայն-խանութը և Samsung Mobile Applications-ը թողարկել է բետա ռեժիմում ։ Խանութը հասանելի է եղել միայն համացանցում Մեծ Բրիտանիայի տարածքում Symbian և Windows Mobile համակարգերում  ։ 2009 թվականի փետրվարի 16-ին MWC 2009 ժամանակ Սամսունգը պաշտոնապես հայտարարել է Samsung Mobile Innovator և Samsung Mobile Applications առցանց խանութի ընդլայնման մասին, որոնք նախատեսված են եղել Java ME և Windows Mobile համակարգերի համար ։ Մարտի 13-ին մշակողների համար գործարկվել է պորտալի չինական տարբերակը, իսկ օգոստոսի 19-ին ավելացվել է Java ME համակարգի աջակցությունը։ 2009 թվականի երրորդ եռամսյակում օնլայն խանութը հասանելի է եղել մի քանի եվրոպական երկրներում  ։ 2011 թվականին Samsung Mobile Applications խանութի գործառույթը չեղյալ է համարվել հօգուտ Samsung Apps-ի։
Samsung Apps
2009 թվականի սեպտեմբերի 14-ին Մեծ Բրիտանիայի, Ֆրանսիայի, Իտալիայի համար Samsung Electronics ընկերությունը թողարկել է նոր առցանց խանութ Samsung Apps (Samsung Application Store), որն գործարկվել է Windows Mobile և Symbian համակարգերում ։ 2010 թվականի հունվարի 7-ին CES 2010 ցուցահանդեսում Samsung Apps պաշտոնապես ներկայացվել է, որպես բազմապրոֆիլ ծրագրային ապահովման խանութ ։ 2010 թվականի մարտի 9-ին Samsung Electronics-ը հայտարարել է Samsung Apps (Samsung Apps TV) թողարկման մասին, որը պետք է օգտագործվեր հեռուստացույցներում և տնային կինոթատրոններում  ։
2010 թվականին ներկայացվել էր առաջին սմարթֆոնը bada համակարգի ղեկավարմամբ, որի միջոցովել տարածվել է Samsung Apps : Նաև ներկայացվել է Android և Java ME համակարգերում։ 2010 թվականի դեկտեմբերի 31-ին դադարեցվել է Symbian համակարգի հետ համագործակցությունը ։
2011 թվականի սեպտեմբերի 15-ին ծրագրեր մշակողների համար ներկայացվել էր In-App Purchase SDK իրացնող մեխանիզմը։ Ինչպես նաև խանութում հայտնվել էր ծրագրերի թեստավորման նոր ձևեր Try’n Play և Rent’n Play:
2012 թվականի մարտի 27-ին Սամսունգը թարմացրել է իր օնլայն խանութը՝ մեծացնելով արագությունը և աշխատանքի կայունությունը ։
2012 թվականին հայտարարվել էր միջազգային Samsung Smart App Challenge 2012 մրցույթը բջջային ծրագրեր մշակողների շրջանում, որի արդյունքում 80 հաղթողները կիսում էին մրցանակային ֆոնդը, 4.080 միլիոն դոլարը ։
2013 թվականի մրցույթը անցկացվել էր հունիսի 20-ից մինչև օգոստոսի 31-ը ընկած ժամանակահատվածում։ 10 ֆինալիստները կիսում էին մրցանակային ֆոնդը, որը կազմել էր 800 000 դոլար։ Հաղթած մասնակցին բացի բարձր վարձատրությունից, Սամսունգը խոստանում էր նաև ծրագրերի վենչուրային ֆինանսավորում ։
Samsung Apps TV
Samsung Apps TV համարվում է Smart TV բաղկացուցիչ մասը ։ Խանութը պարունակում է ծրագրեր, խաղեր և ծառայություններ, որոնք բաժանված են համապատասխան կատեգորիաների, ինչպիսիք են տեսանյութ, սպորտ, նորաձև, ինֆորմացիոն և այլն  ։
Խանութի աճի տեմպերը հասել են տպավորիչ ցուցանիշների։ 2011 թվականի մայիսի 23-ի դրությամբ Samsung Apps TV կատալոգներում համալրվել է ավելի քան 500 ծրագրեր, բեռնումների թիվը գերազանցել է 5 միլիոնը ։ 2011 թվականի սեպտեմբերի սկզբին կատալոգում արդեն կար 900 ծրագիր, իսկ բեռնումների թիվը գրեթե հասել էր 10 միլիոնի ։ 2012 թվականի հունվարի վերջին իր պահեստում ունեցել է ավելի քան 1400 հասանելի ծրագրեր ։
Իր ծրագրերի զարգացումը խթանելու համար ընկերությունը անցկացրել է բազմաթիվ միջոցառումներ՝ Free the TV Challenge, որը անցկացվել է 2010 և 2011 թվականներին։ 2012 թվականին հուլիսի 12-ին ընկերությունը հայտնել է, որ ժամանակակից հեռուստացույցների վրա, որոնք կառավարվում են ժեստերի օգնությամբ կտեղադրվի ամբողջ աշխարհին հայտնի Angry Birds խաղը ։
Ծանոթագրություններ
Կատեգորիա:Կայքեր այբբենական կարգով Կատեգորիա:Սամսունգ Կատեգորիա:Անդրոիդի ծրագրային ապահովում
Զոյբերսդորֆ (Վերին Պֆալց)
Զոյբերսդորֆ (Seubersdorf in der Oberpfalz), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 4994 մարդ (2010 թվականի դեկտեմբերի 31-ի տվյալներով) ։ Տարածքը 68,29 կմ² է։ Պաշտոնական կոդը՝ 09 3 73 160։
Արտաքին հղումներ
Կատեգորիա:Գերմանիայի բնակավայրեր
Աշոտ Ներսիսյան (այլ կիրառումներ)
Աշոտ Ներսիսյան անուն-ազգանունը կարող է վերաբերել հետևյալ անձանց.
Միազինո
Միազինո  (Miasino), քաղաք Իտալիայի Պիեմոնտ մարզի Նովարա գավառում ։
Միազինոն սահմանակից է Ամենո, Արմենո, Օրտա Սան Ջուլիո և Պետենասկո մունիցիպալիտետներին ։
Բնակավայրի հովանավորն է համարվում սուրբ Ռոխը։
Ծանոթագրություններ
Կատեգորիա:Իտալիայի բնակավայրեր
Սուլմոնա
Սուլմոնա  (Sulmona), կոմունա Իտալիայում՝ Աբրուցո մարզի Լ'Աքվիլա գավառում ։
Բնակչությունը՝ 23.861 (2018 թվականի տվյալներով)։ Բնակչության խտությունը՝ 433,93 մարդ/կմ²։ Տարածքը՝ 58,32 կմ² ։ փոստային ինդեքս 67039։ Հեռախոսային կոդ՝ 086։
Սուլմոնան համարվում է Օվիդիուսի հայրենի քաղաքը. հին հռոմեացի մեծահամբավ բանաստեղծը մեր թվականությունից առաջ 43 թվականին ծնվել է այս քաղաքում։
Ծանոթագրություններ
Կատեգորիա:Իտալիայի բնակավայրեր
Թուրքական անգորա
Թուրքական անգորան (Ankara kedisi, 'թուրքական կատու' ) պատկանում է ընտանի կատվազգիներ ցեղատեսակին։ Թուրքական անգորաները հանդիսանում են հնագույն  ընտանի կատուների տեսակ, որոնք ծնունդ են առել կենտրոնական  Թուրքիայում՝ Անկարայի շրջանում։ Այս ցեղատեսակը հայտնաբերվել է դեռևս 17-րդ դարի սկզբին և երթադրվում է, որ այն  սպիտակ կատու տեսակի   և երկարագեղմ   ցեղատեսակի մուտացիան է. Ցեղատեսակին երբեմն անվանում են նաև պարզապես անգորա  կամ  անկարական կատու ։
Պատմություն
Ինչպես բոլոր ընտանի կատուները, թուրքական անգորաները նույնպես սերում են աֆրիկյան վայրի կատու տեսակից (լատ․՝ Felis silvestris lybica)։ Նրանց նախնիներն այն կատվազգիներից են, որոնք առաջին անգամ ընտելացվել են Բարեբեր մահիկ տարածաշրջանում։ Անատոլիայի արևելյան լեռնային շրջանների կատուները զարգացել են բնական սելեկցիայի միջոցով և վերափոխվել են այնպիսի ցեղատեսակների,  ինչպիսիք են երկարագեղմ Վանա կատուն և  թուրքական Անգորան  ։
Պարսկական կատվի ցեղատեսակը մշակվել է թուրքական անգորայի մուտացիաներից ՝ բրիտանացի և ամերիկացի կատուների սիրահարների կողմից։ Չնայած որոշ կազմակերպություններ պնդում էին, որ պարկական կատուն բնական ցեղատեսակից է, սակայն 19-րդ դարում հաստատվեց, որ նրանք գենետիկորեն պատկանում են միևնույն խմբին և հանդիսանում են հնագույն ընտանեցված կատուների ժառանգներ։ 1903 թվականին Ֆ․ Սիմսոնը իր Գիրք կատվի մասին գրքում գրեց․ "«Գուցե ես սխալվել եմ, որ բոլոր երկարագեղմ ցեղատեսակներին դասակարգել եմ որպես «Պարսկական» ցեղատեսակ, բայց տարբերություններն Անգորա և պարսկական ցեղատեսակների միջև, ըստ երևույթին, չնչին են և խնդրում եմ ներողամիտ գտնվեք, եթե ես անտեսել եմ այն ցեղատեսակին, որի անվանումն է «Անգորա»։ Իհարկե, մեր մեծ ցուցահանդեսներում չկա հատուկ դասակարգում Անգորա կատուների, և ի պատասխան բազմաթիվ կենդանիների սիրահարների հարցումների, ես այդպես էլ չկարողացա որևէ տեղեկություն ստանալ, թե որն է Անգորա և պարսկական ցեղատեսակների տարբերությունը»։"
20-րդ դարի սկզբին Անկարայի կենդանաբանական այգին սկսեց ծրագիր մշակել՝ սպիտակագեղմ ցեղատեսակին պաշտպանելու համար ։ Կենդանաբանական այգում մասնավորապես տարօրինակ աչքերով տեսակներին էին արժևորում (այսինքն՝ մեկ կապույտ և մեկ սաթ աչքեր ունեցող), սակայն նմուշներն ընտրվում էին միայն իրենց գույնի (սպիտակ) համար, և այլ չափանիշ չի օգտագործվել։ Չնայած, եթե հաշվի չառնենք սելեկտիվ բուծման պակասը և խլության խնդիրը, Անկարայի կենդանաբանական այգում նմանատիպ նմուշներ շատ կան  ։
Արտաքին տեսք
։
Թուրքական Անգորաներն ունեն երկար, փափուկ մորթի և էլեգանտ մարմին։ Երիտասարդ թուրքական անգորային հաճախ շփոթում են սպիտակագեղ աքիսի հետ։ Ի տարբերություն աքիսների, որոնք ունեն սպիտակ մորթի և փարթամ պոչ, թուրքական անգորաները տարբերվում են գունային բազմազանությամբ ։ Եթե սպիտակ գույնի գենը ամբողջությամբ չի արգելակում գունանյութը արտադրող բջիջների շարժը դեպի աչքերից մեկի ծիածանաթաղանթը, ապա պտղի մեկ աչքը ստանում է գունանյութ, և հետագայում կատուն դառնում է տարբերակն՝ մեկ աչքի ծիածանաթաղանթը գունանյութ չունի և կապույտ է, իսկ մյուսին գունանյութը տալիս է նարնջագույնի որևէ երանգ՝ նարնջագույն, պղնձագույն, սաթե կամ դեղին։ Ընդ որում, տարիքի հետ կատվի աչքերի գույնը կարող է փոխվել։ Հանդիպում են գունավոր, սև, շագանակագույն և տարբեր գույների անգորաներ  ։
Ունեն կապույտ, կանաչ, սաթ, դեղին կամ տարբեր գույնի (օրինակ՝ մի աչքը կապույտ, մյուսը՝ սաթ կամ կանաչ)։ Ականջներն ընդգծված են՝ մեծ և լայն։ Աչքերը նշաձև են, դեմքի ուղիղ հարթության վրա են գտնվում։ Փետրաձև պոչը հաճախ ուղղահայաց դիրք է ընդունում։ ։
Վարքագիծ
Թուրքական անգորաներն աշխույժ, խելացի, ուժեղ և շփվող կենդանիներ են։Նրանք ընկերանում են մարդկանց հետ, բայց հաճախ ընտրում են ընտանիքի անդամներից մեկին՝ նրանց մշտական ուղեկիցը լինելու համար։ Նրանք, իրենց հերթին, շատ խնամքով են վերաբերվում իրենց անձի նկատմամբ։ ։ Նրանք ձգտում են օգտակար լինել և նրանց ինտելեկտն ակնհայտ է, երբ երբ նրանք ցույց են տալիս խնդիրների լուծման հիմնական հմտությունները։  Նրանք հեշտորեն են ընտելացվում՝ ներառյալ խուլ թուրքական անգորաները, ինչպես իրենց ինտելեկտի, այնպես էլ մարդկանց հետ շփվելու ցանկության պատճառով։
Թուրքական անգորաներն էներգետիկ են և տանը հաճախ փնտրում են բարձր տեղ նստելու (թառելու) համար։ Այդ «թառը» կարող է լինել դռան, սառնարանի գրապահարանի կամ այլ կահույքի վերևի մասը և նրանց կողմից օգտագործվում է տան անցուդարձը դիտարկելու միջոց։ Որոշներն էլ նույնիսկ նստում են իրենց տիրոջ ուսին։ Նրանց անհատականությունը ցանկալի է դարձնում ցեղատեսակը։ Նրանք ակտիվ երեխաների, տանը գտնվող մյուս կենդանիների հետ «լեզու են գտնում»։
Առողջություն
Գեղմի սպիտակ գույնի գենի ազդեցությունը սկսվում է դեռ պտղի ձևավորման շրջանում։ Սպիտակ գույնի գենը նեղացնում է արյան անոթները պտղի մոտ, ինչն արգելում է մաշկի գունանյութը արտադրող բջիջների շարժը այն շրջանից պտղի գլխի շրջանում, որտեղ նրանք արտադրվում են, դեպի մաշկը։ Նույն ազդեցություն է սպիտակ գույնի գենը գործում պտղի աչքերի ծիածանաթաղանթի գունանյութի վրա, որի բացակայության դեպքում կատվի աչքերի գույնը մեր կողմից ընկալվում է ինչպես կապույտ գույն։ Նույն գենը արգելակում է պտղի ականջի բջիջների բավարար սնուցումը, ինչի հետևանքով սպիտակագեղմ և կապուտաչյա կատուների մեծ մասը խուլ են։ Խլությունը կարող է լինել երկու ականջներում և այդ դեպքում կատուն ամբողջությամբ է խուլ, կամ էլ միայն մեկ ականջում, և կատուն լսողություն ունի միայն մեկ ականջում։
Թոիրքական անգորաների որոշ ձագեր տառապում են ժառանգական ատաքսիա հազվագյուտ հիվանդությունից, որը ժառանգվում է որպես աուտոզոմալ ռեցեսիվ ։ Ատաքսիայից տուժած ձագերն ունեն տարօրինակ շարժումներ և սատկում են մինչև չափահաս դառնալը։
Մեկ այլ հազվագյուտ, բայց ցեղատեսակի շրջանում հայտնի գենետիկ հիվանդություն էAnother genetic illness that is rare but known to the breed is հիպերտրոֆիկ կարդիոմիոպաթիա ն, որը սրտանոթային հիվանդություն է և ի հայտ է գալիս 2-6 տարեկան հասակում։Այս հիվանդությունն արուների մոտ ավելի հաճախ է հայտնաբերվում, քան էգերի։Հետազոտողներն աշխատում են այս հիվանդության մարկերների հայտնաբերման ուղղությամբ։ Սակայն թուրքական անգորաների այս հիվանդությունը մինչ օրս մանրամասնորեն չի ուսումնասիրվել հիմնականում դրա հազվադեպ լինելու պատճառով և, հավանաբար, գեների մեկ այլ մուտացիայի արդյունք է։ HCM նաև ազդում է բազմաթիվ այլ ցեղատեսակների, այդ թվում, Ռագդոլ, պարսկական և Բենգալ ցեղատեսակների վրա։
Գենետիկան
Ցեղատեսակի գենետիկ ուսումնասիրությունը (օգտագործելով ԴՆԹ-ն, որը վերցվել է ԱՄՆ-ում և Եվրոպայում բնակվող ցեղային կատուներից) և  բուծողների համաշխարհային ասոցացիայի  ուսումնասիրությունը ցույց են տվել, որ թուրքական վանի Վանա կատու և թուրքական անգորայի միջև կան տարբերություններ։ Թուրքական անգորան դասակարգվել է եգիպտական Մաու և թունիսյան կատու ցեղատեսակների հետ, մինչդեռ թուրքական վանը խմբավորված էր եգիպտական ցեղատեսակի կատուների հետ ։ Սակայն, ուսումնասիրությունները կատարվել են միայն ամերիկյան անգորաների շրջանում, ոչ թե Անկարայի կենդանաբանական այգու «իսկական» թուրքական անգորաների շրջանում ։
2012 թվականի հրապարակված ուսումնասիրություններն արդեն ներառել են Թուրքիայից ներմուծված կատուներ։Ուսումնասիրության արդյունքում պարզվել է, որ թուրքական անգորաների և ամերիկյան անգորաները ճանաչվել են առանձին ցեղատեսակներ ։ Ամերիկյան թուրքական անգորաները սերում են եվրոպական պատահական ցեղատեսակի կատուներից, իսկ Թուրքիայից ներմուծված կատուները դասվել են «Միջերկրական ծովի արևելյան խմբին»  ։
Արտաքին հղումներ
Կատեգորիա:Կատվի ցեղատեսակներ Կատեգորիա:Թուրքական ծագմամբ կատվի ցեղատեսակներ
Նեբիունո
Նեբիունո  (Nebbiuno), քաղաք Իտալիայի Պիեմոնտ մարզի Նովարա գավառում ։
Բնակչությունը 1524 մարդ է (2010 թվականի տվյալներով)։ Բնակչության խտությունը 193 մարդ/կմ² է։ Տարածքը 8 կմ² է։ Փոստային ինդեքսը՝ 28010։ Հեռախոսային կոդը՝ 0322։
Բնակավայրի հովանավորն է համարվում Սուրբ Գևորգը։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Ալեքսանդր Նևսկու մատուռ (Տագանրոգ)
Ալեքսանդր Նևսկու մատուռ (Часовня Александра Невского), մատուռ Ռուսաստանի Ռոստովի մարզի Տագանրոգ քաղաքում։ Կառուցվել է 2008 թվականին` քաղաքի Մարիուպոլյան գերեզմանատանը։ Մատուռի ճարտարապետն է Սերգեյ Յուրևիչ Ռյաբոշտանովը ։
Նկարագրություն
Ռուսական ոճով կառուցված խոշոր միագմբեթ մատուռ է՝ ցածր գավիթով և խորանով ։
Պատմություն
Ալեքսանդր Նևսկու մատուռը կառուցվել է Տագանրոգի Մարիուպոլյան գերեզմանատանը 2008 թվականին ի նշանավորումն Ռոստովի մարզի և Տագանրոգի ազատագրման 65-ամյակի` Սուրբ երրորդության ծխի երեց Տիմոֆեյ Ֆետիսովի նախաձեռնությամբ ։
Մատուռն օծվել է 2008 թվականի օգոստոսի 30-ին` Տագանրոգը գերմանաֆաշիստական զավթիչներից ազատագրելու 65-ամյակի կապակցությամբ ։ Զոհված մարտիկների հիշատակին կատարվել է հոգեհանգստի արարողություն։ Տագանրոգի շրջանի գործակալ ավագ երեց Ալեքսանդր Կլյունկովը մատուռին նվիրաբերել է սուրբ Ալեքսանդր Նևսկու սրբապատկերը ։
Ըստ տագանրոգցի գավառագետների` Ալեքսանդր Նևսկու մատուռը Հյուսիսային Կովկասում առաջին և Ռուսաստանում յոթերորդ հիշատակի տաճարն է` Ռուսաստանի զինվորականությանը նվիրված եկեղեցական հուշարձան ։
Նախկինում Տագանրոգում գործել է Ալեքսանդր Նևսկու անունով մեկ այլ մատուռ։ Այն կառուցված է եղել 1867 թվականին էկլեկտիզմի ոճով։ Գտնվել է հետևյալ հասցեում՝ Ռոստովի մարզ, քաղաք Տագանրոգ, Կոմսոմոլսկի ճեմուղի, 45 / Հունական փողոց, 26։ Մատուռը ներկայումս գոյություն չունի. այն մասերի է բաժանվել խորհրդային կարգերի հաստատումից հետո՝ 1929 թվականին ։
Ծանոթագրություններ
Կատեգորիա:Տաճարներ այբբենական կարգով Կատեգորիա:2008 հիմնադրումներ Կատեգորիա:Տագանրոգի շենքեր և կառույցներ Կատեգորիա:Ռոստովի մարզի եկեղեցիներ
Սերվեթ Թազեգյուլ
Սերվեթ Թազեգյուլ (Servet Tazegül, ), Թուրքիայի քաղաքացիությամբ ազգությամբ ադրբեջանցի թեկվոնդոյիստ, աշխարհի և Եվրոպայի չեմպիոն։
Կենսագրություն
Սերվեթ Թազեգյուլը ծնվել է 1988 թվականի սեպտեմբերի 26-ին Գերմանիայի Նյուրնբերգ քաղաքում։ Ազգությամբ ադրբեջանցի է։ Մանուկ հասակից զբաղվել է տարբեր սպորտաձևերով։
2008 թվականին Սերվեթը թեկվանդո սպորտաձևում դառնում է Եվրոպայի չեմպիոն։ Վերջինս նույն թվականին ստանում է նաև օլիմպիական խաղերի բրոնզե մեդալ։ 2009 թվականին դառնում է թեկվանդոյի աշխարհի առաջնության բրոնզե մեդալակիր։
2010 թվականին վերստին նվաճել է Եվրոպայի չեմպիոնի անվանակարգը։ 2011 թվականին դարձել է աշխարհի չեմպիոն, իսկ մյուս տարի՝ Եվրոպայի և օլիմպիական խաղերի ոսկե մեդալի դափնեկիր։ 2013 թվականին մասնակցել է թեկվանդոյի միջերկրածովյան բաց առաջնությանը՝ դառնալով բրոնզե մրցանակակիր։
2014 թվականին ևս մրցանակներ է ստացել նույն անվանակարգերում։
Ծանոթագրություններ
Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Ալիսա (Արդեշի գավառ)
Ալիսա (Alissas), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2014 թվականի դրությամբ կազմում է 1445 մարդ, բնակչության խտությունը` 116.25 մարդ/կմ²։ Բնակավայրը զբաղեցնում է 12.43 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 120 կմ հարավ, Պրիվա քաղաքից` 4 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 910 աշխատունակ (15-64 տարեկան) բնակիչ, որոնցից ակտիվ էին 705-ը, իսկ ոչ ակտիվները` 205։ Ակտիվության ցուցանիշը կազմում է 77,5 %։ 705 աշխատունակ մարդկանցից աշխատել է 645 անձ (333 տղամարդ և 312 կին)։ Գործազուրկ են եղել 60 անձ (24 տղամարդ և 36 կին)։ 205 անաշխատունակներից 62-ը եղել են աշակերտներ կամ ուսանողներ, 79-ը` թոշակառուներ, իսկ 64-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կախարդների բացահայտումը
«Կախարդների բացահայտումը» (A Discovery of Witches), բրիտանական հեռուստասերիալ, որն ստեղծվել է Դեբորա Հարքնեսի «Բոլոր հոգիները» եռագրության «Կախարդների բացահայտումը» վեպի հիման վրա ։ Հեռուստասերիալի պրեմիերան կայացել է 2018 թվականի սեպտեմբերի 14-ին՝ Sky One հեռուստաալիքով ։
2018 թվականի նոյեմբերի 2-ին հեռուստասերիալը երկարացվել է երկրորդ և երրորդ եթերաշրջաններով ։
Սյուժե
Դիանա Բիշոփը պատմաբան և ակամայից կախարդ է, որն օքսֆորդի գրադարանում հայտնաբերում է կախարդված հին ձեռագիր։ Գերբնական արարածների մասին գրքում գրված գաղտնիքները բացահայտելու համար՝ նա ստիպված է լինում կրկին սուզվել կախարդանքի աշխարհում։ Իր օգնությունն է առաջարկում Մեթյու Քլերմոնթը, որը խորհրդավոր գենետիկ է և համատեղությամբ նաև վամպիր։ Կախարդների և վամպիրների միջև եղած բազմադարյա անվստահությանն ընդեմ, նրանք որոշում են միասին պաշտպանել գիրքը և բացահայտել նրա մեջ զետեղված գաղտնիքները՝ դիմակայելով գերբնական աշխարհի սպառնալիքներին։
Արտադրություն
2011 թվականին Warner Bros. ընկերությունը ստացել է գրքի էկրանավորման իրավունքները ։ Ֆիլմը եղել է մշակման վաղ փուլում, սցենարիստը պետք է լիներ Դևիդ Օբերնը, իսկ պրոդյուսերները՝ Դենիզ դի Նովին և Էլիսոն Գրինսփան ։
Բրիտանական Sky One ընկերությունն ստացել է գրի իրավունքները՝ հեռուստասերիալ նկարահանելու համար։ Թերեզա Պալմերն ստացել է Դիանա Բիշոփի դերը, իսկ Մեթյու Գուդը՝ Մեթյու Քլերմոնտի ։ Հեռուստասերիալի նկաարահանումներն ավարտվել են 2018 թվականի փետրվարի 16-ին ։
Քննադատների արձագանքը
Հեռուստասերիալն ստացել է դրական արձագանքներ քննադատների կողմից, որոնք բարձր են գնահատել գրքի ադապտացիան, ռեժիսորական աշխատանքը և դերասանական խաղը։ Rotten Tomatoes կայքում ստացել է 100 % «թարմություն» և ունի 7/10 վարկանիշ՝ 25 գրախոսությունների հիման վրա։ Կայքի քննադատական կոնսենսուսի համաձայն՝ ««Կախարդների բացահայտումը» հեռուստասերիալը խելամտորեն հավասարակշռված երևակայության թռիչք է, որն ունի երկրային իրականություն և քիմիա է օգտագործում երկու գլխավոր դերասանների միջև, այն օկուլտիզմի մասին խոստումնալից շոու է» ։ Metacritic կայքում հեռուստասերիալն ստացել է 100-ից 68 միավոր, որը հիմնվել է 9 «հիմանականում բարենպաստ» արձագանքների վրա ։
Մրցանակներ
2018 թվականի հոկտեմբերին «Կախարդների բացահայտումը» հեռուստասերիալը ներառվել է National Television Awards-ի «նոր լավագույն դրամատիկ հեռուստասերիալ» անվանակարգի երկար ցանկում ։ 2019 թվականի հունվարին հայտնի է դարձել, որ հեռուստասերիալը հայտնվել է այդ անվանակարգի կարճ ցանկում ։
Նիբիոլա
Նիբիոլա  (Nibbiola), քաղաք Իտալիայի Պիեմոնտ մարզի Նովարա գավառում ։
Բնակչությունը 768 մարդ է (2010 թվականի տվյալներով)։ Բնակչության խտությունը 70 մարդ/կմ² է։ Տարածքը 11 կմ² է։ Փոստային ինդեքսը՝ 28024։ Հեռախոսային կոդը՝ 0321։
Բնակավայրի հովանավորն է համարվում սուրբ Եկատերինան։
Ժողովրդագրություն
Բնակչության թվաքանակի փոփոխությունները.
Սուրբ Գևորգ
Սուրբ Գևորգ (Սբ․ Գևորգ Զորավար, Գեորգիոս;  Գիվարգիս; Georgius, ), հռոմեական բանակի զինվոր, քրիստոնեության նահատակ, սրբադասված։ Համարվում է ամենաշատ մեծարվող սրբերից մեկը Կաթոլիկ, Ուղղափառ, Հայ Առաքելական եկեղեցիներում։ Ամենահայտնի սուրբ զորավարներից է։
Եվրոպական միության խորհրդի նախագահ (պետություն)
Եվրամիության խորհրդի նախագահ (պետություն)՝ ԵՄ պետություն, որն իրավունք ունի ընդհանուր որոշումներ կայացնել Եվրամիության Խորհուրդում։ Այս իրավունքը վերապահված է նախագահության կառավարությանը, որն ընտրվում է վեց ամիս ժամկետով՝ նախկինում ընդունված ցուցակի համաձայն (ռոտացիոն հիմունքներով)։ Նախագահող պետության վարչապետը վեց ամիս ժամկետով դառնում է Եվրամիության Խորհուրդի նախագահ։
Եռակի նախագահություն
Վեցամսյա ռոտացիոն համակարգը վաղուց շատ կարճ ժամանակահատվածի պատճառով քննադատության է ենթարկվել։ ԵՄ-ի ընդլայնումից հետո առաջացավ ԵՄ նախագահության ինստիտուտի փոփոխության անհրաժեշտություն։ 2007 թվականից ղեկավարությունը վերափոխվեց «Հավաքական եռակի նախագահության»։ Արդյունքում մեկ նախագահող երկիր պարզապես շարունակում է նախորդի կողմից սկսված աշխատանքները։
Խորհրդի նախագահության նախագիծ՝ {{legend|#99FF99|Ներկա պահին նախագահող երկիր}}
Ծանոթագրություններ
Կատեգորիա:Եվրոպական միության խորհրդի նախագահ Կատեգորիա:Եվրախորհուրդ Կատեգորիա:Եվրոպական միության քաղաքական կառույցներ
Վոլդուժ
Վոլդուժ (Волдуж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Բոբրովկա գետի աջ ափում՝ 50 կմ հեռավորության վրա։ Գետի երկարությունը 13 կմ է։ Ակունքը գտնվում է Գալիչիսկի բարձրավանդակում 30 կմ դեպի հյուսիս-արևելք Գորդիշնա գյուղի մոտ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մնացական Նալբանդյանց
Գործունեություն
1905 թ.-ին աշխատել է Թիֆլիսում լույս տեսնող հայկական «Առաջ» թերթի խմբագրի պաշտոնում։ Ծնվել և աշխատել է Թիֆլիսի նահանգի Բորչալուի գավառի Շուլավեր բնակավայրում։ 1912 թ.-ի հունվարի 17-ից մինչև մարտի 20-ը տևած դատավարության ժամանակ 159 հայերի հետ մեկտեղ ներգրավված է եղել մեղադրյալի կարգավիճակով, և Ցարական Ռուսաստանի դատարանի կողմից մեղավոր է ճանաչվել «Հայ հեղափոխական դաշնակցության կազմում անջատողական ու հակապետական գործունեություն իրականացնելու» համար։
Անդանս
Անդանս (Andance), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2014 թվականի դրությամբ կազմում է 1163 մարդ, բնակչության խտությունը` 178.37 մարդ/կմ²։ Բնակավայրը զբաղեցնում է 6.52 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 60 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 719 աշխատունակ (15-64 տարեկան) բնակիչ, որոնցից ակտիվ էին 540-ը, իսկ ոչ ակտիվները` 179։ Ակտիվության ցուցանիշը կազմում է 75,1 %։ 540 աշխատունակ մարդկանցից աշխատել է 471 անձ (263 տղամարդ և 208 կին)։ Գործազուրկ են եղել 69 անձ (29 տղամարդ և 40 կին)։ 179 անաշխատունակներից 57-ը եղել են աշակերտներ կամ ուսանողներ, 63-ը` թոշակառուներ, իսկ 59-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վորնա
Վորնա (Ворна), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Գորոդիշնա գետի աջ ափում՝ 43 կմ հեռավորության վրա։ Գետի երկարությունը 21 կմ է։ Ակունքը գտնվում է Գալիչիսկի բարձրավանդակում 15 կմ դեպի հարավ Գորդիշնա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վահան Չերազ
Վահան Չերազ, հայ հայտնի մարզիկ, Կ.Պոլսի և Հայաստանի Հանրապետության սկաուտական շարժման հիմնադիրներից մեկը։
Կենսագրություն
Վահան Չերազը հայտնի հասարակական-քաղաքական գործիչ, մտավորական, խմբագիր և գրող Մինաս Չերազի եղբորորդին էր։ Հայրը պոլսահայ իրավաբան Գասպար Չերազն է, որը 1915 թվի ապրիլի 24֊ին հայ մտավորականների հետ աքսորվել է Չանքըրը։ Նա սովորել է Պոլսի և Փարիզի ուսումնական հաստատություններում, եղել է Հ.Մ.Ը.Մ.-ի սկաուտական շարժման հիմնադիրներից մեկը։ Առաջինն էր, որ ֆուտբոլը բերել է Օսմանյան կայսրություն, հիմնել է ֆուտբոլի խմբեր և խաղեր կազմակերպել։ Վահան Չերազի և նրա համախոհների ջանքերով դեռևս 1908 թվականին Պոլսում ստեղծվել է հանրահայտ «Տորք» հայկական մարզական ակումբը, որտեղ նա ֆուտբոլի թիմի առաջատար խաղացողն էր։ 1912 թվականին «Տորք» մարզական ակումբը Պոլսում կազմակերպում էր արդեն լողի, թենիսի ու հեծանվավազքի մրցումներ ։
1914 թվականին, երբ սկսվում է Առաջին աշխարհամարտը, Վահան Չերազը մեկնում է Թիֆլիս, ընդգրկվում Զորավար Անդրանիկի կամավորական ջոկատում և նրա հրամանատարությամբ մասնակցում տարածաշրջանում ընթացող մարտական գործողություններին ընդհուպ մինչև 1919 թվականը։ Անդրանիկի ջոկատի կազմալուծումից հետո Չերազը մեկնում է Պոլիս, 1920 թվականին Հայաստանի Հանրապետության Կրթության նախարար Նիկոլ Աղբալյանի հրավերով Պոլիսից տեղափոխվել է Ալեքսանդրապոլ (այժմ՝ Գյումրի), որպեսզի հայրենիքում զարգացնի մարզական կյանքը։ Այդ ժամանակաշրջանում Ցեղասպանությունը վերապրած որբերի մի մասը կենտրոնացած էր Ալեքսանդրապոլում։ Մասնակցել է 1921 թվի փետրվարյան ապստամբությանը ։
Հայաստանի խորհրդայնացումից հետո, ի տարբերություն իր ընկերներից շատերին, նա նախընտրում է մնալ հայրենիքում, իր սկաուտների մոտ՝ արհամարհելով իրեն սպառնացող վտանգը և հարազատների զգուշացումները, իսկ 1921 թվականին մասնակցում է փետրվարյան ապստամբությանը։ Արդեն խորհրդային կարգերի օրոք Վահան Չերազը Ալեքսանդրապոլում (Գյումրի) աշխատում է Ամերիկյան օգնության կոմիտեում (Ամերկոմ. Ամերիկյան կոմիտե, "Near East Relief" կոչվող կազմակերպություն), զբաղվում է հայ որբերի խնամակալությամբ, կազմակերպում սկաուտական և մարզական մանկապատանեկան խմբեր։ 1924 թվականին նա անհիմն մեղադրվում է «լրտեսության մեջ հօգուտ ԱՄՆ-ի և Անգլիայի», աքսորվում է Սիբիր, սակայն մի քանի ամիս անց ազատվում է, վերադառնում Խորհրդային Հայաստան և նորից զբաղվում որբերի դաստիարակությամբ։ Թեպետ Վահան Չերազը շարքային դաշնակցական չէր, 1927 թվականին նման զրպարտությամբ  ձերբակալում են Լենինականում, 1928 թվի հունվարի 9֊ին գնդակահարում Թիֆլիսում ։
Չերազի կինը՝ Վարդանուշ Չերազը, գնդակահարվել է 1937 թվականին ։ Վարդգես Անդրեասյանը՝ Վարդանուշի եղբայրը, որդեգրել է նրանց որբ մնացած դստերը՝ Բյուրակնին։ Վախենալով հետապնդումներից՝ նա փոխում է աղջկա ազգանունը՝ դարձնելով Անդրեասյան։ Բանասեր Բյուրակն Անդրեասյան-Չերազն այժմ բնակվում է Երևանում։
Հիշատակ
2018 թվի հուլիսի 23֊ին Գյումրիում բացվեց Վահան Չերազի հուշարձանը։ 2014 թվականի հունիսի 7-ին Գյումրու մանկավարժական ինստիտուտում բացվել է Վահան Չերազի լսարանը և տեղադրվել նրա կիսանդրին ։ 2018 թվականի հուլիսի 23-ին Գյումրի քաղաքի կենտրոնական՝ Վարդանանց հրապարակին հարող Վահան Չերազի անունը կրող փողոցում տեղադրվել է սկաուտական շարժման առաջնորդի հուշարձանը ։
Արտաքին հղումներ
Կատեգորիա:Հայ մարզիկներ Կատեգորիա:Հայ հասարակական գործիչներ
Սուրբ Երրորդության եկեղեցի (Ստամբուլ)
Սուրբ Երրորդության եկեղեցի (Ιερός Ναός Αγίας Τριάδος, Aya Triada Rum Ortodoks Kilisesi), հույն ուղղափառ եկեղեցի, որը գտնվում է Ստամբուլի Բեյօղլու շրջանում՝ Թաքսիմի հրապարակի մոտ ։
Բացվել է 1880 թվականին և համարվում է Թուրքիայի Ստամբուլ քաղաքում գործող ամենախոշոր ուղղափառ պաշտամունքի վայրը ։
Պատմություն
Սուրբ Երրորդության եկեղեցու տեղում նախկինում կառուցված է եղել հունական գերեզմանատուն և հիվանդանոց, ինչպես նաև Սուրբ Գեորգիոսի անունը կրող եկեղեցի, որը քանդվել է նախքան ներկայիս շինության կառուցումը :
Կառույցի նախագծողը եղել է ազգությամբ հույն ճարտարապետ Պետրոս Կամպանակին։ Շինարարական աշխատանքները սկսվել են 1876 թվականի օգոստոսի 13-ին և ավարտվել են երեք տարի անց՝ 1880 թվականի սեպտեմբերին  ։ Եկեղեցին կառուցվել է նեոբյուզանդական ճարտարապետական ոճով՝ բարոկկոյի տարրերով ։
Ճակատային հատվածում գտնվող երկու զանգերը կառուցված են վերածննդի շրջանի գոթական ոճով։ Օսմանյան Հունաստանի տարածքում նման շինություն կառուցվեց միայն թանզիմաթի բարեփոխումներից հետո ։ Այն առաջին գմբեթավոր տաճարն էր, որը կառուցվել է Օսմանյան կայսրության ժամանակահատվածում ։
Եկեղեցու ձևավորման աշխատանքներն իրականացրել են նկարիչ Սակելարի Մեգակլիսան և ճարտարապետ Ալեքսանդր Կրիկելիսոմը ։ 1880 թվականի սեպտեմբերի 14-ին տեղի է ունեցել եկեղեցու օծման արարողությունը։
Եկեղեցին լրջորեն վնասվել է 1955 թվականի Ստամբուլի ջարդերի ընթացքում։ Տաճարի վերականգնման աշխատանքներն ավարտվել են 2003 թվականին՝ հույն գործարար Անգելոպուլոսի ջանքերի շնորհիվ   ։
Ծանոթագրություններ
Կատեգորիա:Թուրքիայի եկեղեցիներ Կատեգորիա:Ստամբուլի շենքեր և կառույցներ Կատեգորիա:Բեյօղլու
Բեշիկթաշ (այլ կիրառումներ)
Բեշիկթաշ, բազմիմաստ տերմին։
Գավրիլովկա (Մեծ Բրուսենկայի վտակ)
Գավրիլովկա (Гавриловка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Բրուսենկա գետի աջ ափում՝ 1 կմ հեռավորության վրա։ Գետի երկարությունը 11 կմ է։ Ակունքը գտնվում է Գավրիլովկի ճահճուտներում 8 կմ հյուսիս-արևմուտք Գորոդիշնա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անդրե Շաստել
Անդրե Շաստել (André Chastel, ), ֆրանսիացի արվեստաբան, իտալական Վերածննդի պատմաբան։ Ֆրանսիայում այն անվանում են «XX դարի երկրորդ կեսի արվեստի պատմության ամենաազդեցիկ դեմքերից մեկը» ։
Կենսագրություն
Մոբիլիզացվել է 1939 թվականին, գերի է ընկել, եղել է Լյուբենի համակենտրոնացման ճամբարի բանտարկյալ։ Ազատվել է 1942 թվականին, շարունակել է դասախոսական գործունեությունը Շարտրի և Փարիզի լիցեյներում։
Սորբոնի արվեստի և հնագիտության ինստիտուտի աշխատակից (1945-1948)։ Նա պաշտպանել է դոկտորական ատենախոսությունը ֆլորենցիական արվեստի և հումանիզմի վերաբերյալ՝ Լորենցո Մեդիչիի անվան ներքո։ Հետազոտությունների ղեկավար Բարձրագույն հետազոտությունների գործնական դպրոցում, Սորբոնի արվեստի և հնագիտության ինստիտուտի պրոֆեսոր, որտեղ աշխատել է 1955-1970 թվականներին։ Արձանագրությունների և նրբաճաշակ բանավոր խոսքի ակադեմիայի անդամ (1976)։
Մեծ ներդրում է ունեցել Ֆրանսիայի մշակութային ժառանգության նկարագրության և համակարգման գործում։ Լը Մոնդ թերթի մշտական աշխատակից, արվեստի մի քանի ամսագրերի հիմնադիր` Ֆրանսիայի արվեստ (1961 թվականից), գեղարվեստական ցուցադրություն (1968 թվականից)։ Ֆրանսիայի և Իտալիայի բազմաթիվ գիտական հասարակությունների և ակադեմիաների անդամ։ Ընկերություն էր անում բազմաթիվ ժամանակակից նկարիչների և (Անդրե Մասոն, Էտիեն Այդու, Նիկոլա դե Ստալ) և գրողների հետ, ինչպես նաև գրել է նրանց մասին։ Նրա աշակերտների թվում են` Դանիել Արասը, Ժան Կլերը։
Արտաքին հղումներ
Կատեգորիա:Ֆրանսիացի արվեստաբաններ Կատեգորիա:20-րդ դարի պատմաբաններ Կատեգորիա:Բրիտանական ակադեմիայի թղթակից-անդամներ Կատեգորիա:Ֆրանսիացի արվեստագետներ Կատեգորիա:Պատվո լեգեոնի շքանշանի ասպետներ
Բոլշևիկներ (նկար)
Բոլշևիկներ (Большевики. Красноармеец, отнимающий хлеб у ребёнка», «Большевики. Солдаты Троцкого отнимают у мальчика хлеб, «Բոշևիկներ։ Երեխայից հաց խլող կարմիրբանակայինը», «Բոլշևիկները։ Տրոցկու զինվորները խլում են հացը տղայից»), ռուս նկարիչ Իլյա Ռեպինի նկարներից՝ նկարված 1918 թվականին։
Նախապատմություն
1899 թվականին հայտնի ժանրային նկարիչ և դիմանկարիչ Իլյա Ռեպինը ձեռք է բերել իր անունը սիրուհի Նատալյա Նորդմանի միջոցով, որի համար լքել է կնոջն ու չորս երեխաներին, Կուոկալա գյուղի հողամասում, Ֆիննական ծոցի մոտ, Ֆինլանդիայի մեծ իշխանությունում, որն այդ ժամանակ ռուսական կայսրության մաս էր կազմում։ 1903 թվականին նկարիչը տեղափոխվում է սեփական կալվածատիրական տուն, որին տալիս է «Պենատներ» անվանումը՝ ի պատիվ հռոմեական տան աստվածների։ Փետրվարյան հեղափոխությունը Ռեպինը դիմավորում է ուրախությամբ, իսկ Հոկտեմբրեյանը, համառորեն աշխատելով, նույնիսկ մտքում չի էլ պահում, չնայած որ այդ ժամանակ ապրում էր Պետրոգրադում։ Հեղափոխությունից հետո Ռեպինը մնում է առանց քաղաքացիության, քանի որ նրա տունը մնացել էր արդեն անկախացած Ֆինլանդիայի սահմաններում, որտեղ նա ապրել էր նանսենյան անձնագրով։ Չնայած խորհրդային արվեստի կազմակերպությունների և պաշտոնյաների, այդ թվում՝ Իսահակ Բրոդսկու և Կլիմենտ Վորոշիլովի խնդրանքներին, Ռեպինը չի վերադառնում հայրեինք, սակայն հայտնվում է ֆինլանդական կենտրոնական ոստիկանության մշտական կիզակետում՝ հակակոմունիստական խուճապից ելնելով։ Նրա գույքն ու ունեցվածքը ազգայնացվել են, իսկ ամենահայտնի աշխատանքերը մնացել են Խորհրդային Ռուսաստանում, որտեղ օգտագործվում էին քարոզչության մեջ և մեկնաբանվում իբրև սոցիալիստական ռեալիզմի լավագույն օրինակներ, մինչդեռ գաղափարախոսության տեսանկյունից անհարմար է եղել :
Ստեղծման պատմություն
Ռեպինը այն նկարել է 1918 թվականին, բայց չի ավարտել ։ Ըստ ժամանակակիցների հիշողությունների՝ նկարիչը «Բոլշևիկները» համարել է դարաշրջանի կտավ, որը հաճախ արտահայտել է խորհրդային սցենարով նկարների պահանջարկի առկայությունը թե՛ ֆինների եւ թե՛ արտագաղթողների միջև, որը Ռեպինին բերում է լավ և կայուն եկամուտ ։ Նա մահանում է 1930 թվականին և թաղվել Կուոկալայում։ 1944 թվականին Ռեպինի կալվածատունը, որտեղ եղել է Ֆինլանդիայի հրամանատարության շտաբը, ոչնչացվել է սովետական երկրի հրետանու դեմքերի կողմից։ Երկրորդ համաշխարհային պատերազմից հետո Կուոկալան անցել է ԽՍՀՄ-ին, իսկ հետո նկարչի պատվին անվանվել է Ռեպինո։ Նկարչի տունը վերակառուցվել է Ռեպինի իրերի օգնությամբ, որոնք արտահանվել էին Լենինգրադի պատերազմից առաջ ։ «Բոլշևիկները» հայտնի են նաև որպես «Բոշևիկները։ Երեխայից հաց խլող կարմիրբանակայինը» և «Բոլշևիկները։ Տրոսկի զինվորները խլում են հացե տղայից» , երբեք և ոչ մի տեղ չի ցուցադրվել, նաև չի հայտնվել կատալոգներում ։
Կառուցվածք
125 × 89 սմ չափսերով նկարը պատկերվել է յուղաներկով կտավի վրա ։ «Բոլշևիկները» պատկերում են գյուղացու սուր, տհաճ, խղճուկ ճնշումը. թե ինչպես են նոր, խորհրադային իշխանության ներկայացուցիչները, արտահայտված կոլեկտիվ հաստամռութ «ժողովրդական վրեժխնդրում», խլում են երեխայի ձեռքից հացը  ։ Նկարի սյուժեն, ինչպես պնդում է Եվգենի Պչելովը, ոգեշնչված է եղել «պատմություն այն մասին, թե ինչ է կատարվում Պետրոգրադում»։ Հոկտեմբերյան հեղափոխությունից և հարկադիր արտագաղթի առաջին տարվա զրկումից հետո Ռեպինը կտրուկ փոխում է իր ստեղծագործության ուղղությունը հակամիապետականից մինչև հակասովետական, շարունակելով, միայն, խոսովանաեցնել հակասահմանադրական դավանանքը և ամուր մնալ այն համոզմունքին, որ «մարդկության համար ամենաօգտակար և շահավետ գաղափարը, եթե այն իշխանության կողմից ներկայացվում է ենթարկված երկրում, շատ արագ կլինի Աստծո պատիժը ժողովրդին» ։ Միխայիլ Կամենսկու խոսքերով, «Բոլշևիկները» «վախենալու, հսկայական պատմական կարևորության կտավ է» ։
Ճակատագիր
Որոշ ժամանակ «Բոլշևիկները» գտնվել է ԱՄՆ-ի մասնավոր հավաքածուում, իսկ հետո Ռստրոպովիչի Վիշնևսկյան հավաքածուում ։ Թավջութակահար Մստիսլավ Ռոստրոպովիչը և օպերային երգչուհի Գալինա Վիշնևսկայան 1874 թվականի՝ ԽՍՀՄ-ից իրենց ստիպված դուրս գալուց 30 տարի անց, հավաքում են հավաքածու :2007 թվականին Ռստրոպովիչի Վիշնևսկյան հավաքածուն իրենց փարիզյան և լոնդոնյան բնակարաններից հանվում է Լոնդոնի Sotheby’s աճուրդի ։ Նախատեսվում էր սեպտեմբերի 18-19-ին աճուրդի ընթացքում ավելի քան 450 աշխատանքներից վաստակել 13-20 մլն ֆունտ ստեռլինգ  ։ Հատկանաշական է, որ «Բոլշևիկների» գնահատումն արժեցել է 300-500 հազար ֆունտ ։ Աճուրդի առաջին օրը ռուս օլիգարխ Ալիշեր Ուսմանովը գնում է ամբողջ հավաքածուն՝ մաս-մաս վաճառումը կանխելու և այն Ռուսաստանին վերադարձնելու նպատակով, որի համար նա ստացել է Վիշնևսկայի թույլտվությունը, ով, սակայն, կարող էր ավելի մեծ գումար բերել    ։ Վիշնևսկայի որոշման հիմնական փաստարկը հավաքածուհի հետագա փոխանցումն էր ռուսկաան պետության սեփականությանը, որը հավաստիացնում է Ուսմանովին և Դաշնային մշակույթի գործակալության ղեկավար Միխայիլ Շվիդկին  ։ Այդ պատճառով էլ աճուրդի գումարը չի հայտնաբերվել կողմերի և աճուրդի տան համաձայնությամբ ։ 2007 թվականի վերջին Ռեպինի Վիշնևսկյան հավաքածուն ամբողջությամբ բերվում է Ռուսաստան, այդ թվում 22 նկար Ռեպինից, որոնց մեջ էր նաև «Բոլշևիկները» ։ Հավաքածուհի իրավունքն ունենալու համար պայքարում էին Էրմիտաժը Ռուսական և Պուշկինի թանգարանը , սակայն որոշվում է, որ այն ամբողջությամբ ցուցադրվելու է Սանկտ Պետերբուրգում վերջերս վերականգնված Կոնստանտինովսկու պալատում՝ այդպիսով ստանալով իր առաջին մշտական ցուցահանդեսը ։ Ցուցահանդեսը բացվել է 2008 թվականին, անձամբ ՌԴ-ի վարչապետ Վլադիմիր Պուտինի կողմից ։ «Բոլշևիկները», ինչպես և Ռեպինի մյուս աշխատանքները, ներկայաումս ցուցադրվում են Կոնստանտինովսկու պալատի առանձին դահլիճում ։
Արտաքին հղումներ
Կատեգորիա:1918 նկարներ Կատեգորիա:Իլյա Ռեպինի նկարներ Կատեգորիա:Ռուսաստանի արվեստ
Տալիակոցո
Տալիակոցո  (Tagliacozzo), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 6814 մարդ (2008 թվականի տվյալներով)։ Խտությունը՝ 76,21 մարդ/կմ²։ Տարածքը՝ 89,41 կմ²։ Փոստային ինդեքս 67069։ Հեռախոսային կոդ՝ 0863։
Ծանոթագրություններ
Կատեգորիա:Իտալիայի բնակավայրեր
Սերգեյ Բուրլեյ
Սերգեյ Բուրլեյ (Сергей Иванович Бурлей, ), ռուսական, հետագայում ուկրաինական նավատորմի  կոնտր ադմիրալ (1913 թվականի դեկտեմբերի 6) 1917-1918 թվականներին Ուկրաինական ժողովրդական հանրապետության և Ուկրաինական պետության ռազմական գործիչ, 1918 թվականի հունիսի 18-ից Ղրիմ-Ուկրաինական նավատորմի հրամանատար։
Կենսագրություն
Սևծովյան նավատորմում է եղել 1878 թվականից։ 1881 թվականին ավարտել է Կրոնշտադի ծովային գերատեսչության տեխնիկական ուսումնարանը։ Կոնդուկտոր (1881), պրապորչիկ (1882), ենթապորուչիկ (1885), պորուչիկ (1889), շտաբս-կապիտան (1893)։ 1894 թվականին ավարտել է Նիկոլաևի Ծովային ակադեմիայի ջրագրության բաժինը։ Փոխադրվել է նավատորմ։ 1896 թվականից եղել է նավատորմի լեյտենանտ, Երկրորդ կարգի կապիտան (1903), առաջին կարգի կապիտան (1908)։ 1908-1910 թվականներին եղել է «Ասկոլդ» հածանավի հրամանատար։ 1912-1913 թվականներին կատարել է Կերչի նավահանգստի հրամանատարի պարտականությունները։ Կոնտր ադմիրալ (1913 թվականի դեկտեմբերի 6)։ 1913 թվականի դեկտեմբերի 6-ից մինչև փետրվարյան հեղափոխությունն ընկած ժամանակահատվածում եղել է Սևաստոպոլի քաղաքապետը։ 1915 թվականի հունվարի 1-ից ՍՆ հրամանատարի հատուկ հանձնարարությունների գծով ադմիրալ։ Եղել է ուղղափառ եկեղեցու ներկայացուցիչ, ամուսնացած է եղել, ունեցել է  մեկ որդի (1916 թվականին)։ Փետրվարյան հեղափոխությունից հետո կանգնեց ուկրաինական ծովային շարժման դիրքերում` աջակցելով նավատորմի ուկրաինացմանը։
Ծառայություն Ուկրաինական ժողովրդական հանրապետությանը և Ուկրաինական պետությանը
1917 թվականի նոյեմբերի վերջերից ՈւԺՀ ծովային գործերի գլխավոր քարտուղարության կազմում է։ Ապրիլին Ղրիմից բոլշևիկների նահանջից հետո 1918 թվականին հանդես է եկել նավատորմը Կենտրոնական Ռադայի ենթակայությանը հանձնելու օգտին։  Նավատորմը վերջնականապես ուկրաինական կողմին փոխանցելուց հետո պաշտոնի է նշանակվում Ուկրաինական Սևծովյան նավատորմի շտաբում։
Ծառայություն Ռուսաստանի հարավային զինված ուժերում և մահ
Հակահետմանական հեղաշրջումից հետո նավատորմի անձնակազմի մեծ մասը անցավ ՌՀԶՈՒ-ի կողմը, այդ թվում նաև ադմիրալ Բուրլեյը։ 1920 թվականին ադմիրալը ռազմագիտություն էր դասավանդում ծովայինների տնօրինությունում։ 1920 թվականի նոյեմբերին ադմիրալը կալանավորվում է բոլշևիկների կողմից։ Մահացել է սրտի կաթվածից կալանավայրում ։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ